**Parlamentarna Skupština OEBS-a**

**Saopštenje za javnost**

**Rezolucija Komiteta za ljudska prava poziva na veću dostupnost OEBS-a građanskim društvima**

Kopenhagen, 30. jun 2011.- Rezolucija Komiteta za ljudska prava u PS OEBS-a poziva na redovne sastanke kojima bi prisustvovali predstavnici građanskih društava i ambasadori OEBS-a u Beču.

,,OEBS je decenijama predstavljao vodećeg branioca fundamentalnih prava u Evropi, ali za sve to vreme naše glavno telo za donošenje zakona nije omogućavalo civilnim društvima da učestvuje ili posmatra protokol. Cilj ove rezolucije je da se to promeni,” rekao je Mateo Mekači (Italija), autor rezolucije i izvestilac Komiteta za ljudska prava, demokratiju i humanitarna pitanja.

**Efektivniji OEBS putem transparentnosti**

Komitet će razmatrati rezoluciju na godišnjem zasedanju Skupštine u Beogradu, koje počinje 6. jula. Tema zasedanja je „Jačanje efektnosti i efikasnosti OEBS-a – Novi početak nakon Samita u Astani“.

Rezolucija predlaže da se Stalno Veće sastaje dva puta nedeljno radi razmatranja pitanja ljudskih prava. Sastanci bi trebalo da uključe i predstavnike građanskih društava i da budu dostupni javnosti i medijima.

Stalno veće, koje čine ambasadori 56 zemalja članica, sastaje se jednom nedeljno radi razmatranja poslova OEBS-a, što se obično dešava iza zatvorenih vrata,bez predstavnika medija.

**Efikasniji OEBS putem ažuriranijih instrumenata za ljudska prava**

Rezolucija takođe ohrabruje države da razmotre načine z apoboljšanje istražnog instrumenta za pitanja ljudskih prava pod nazivom Moskovski mehanizam kako bi se osigurao ,,efektivniji uviđaj u probleme ljudskih prava.”

Moskovski mehanizam omogućava državama članicama da imaju nezavisne eksperte koji istražuju narušavanja ljudskih prava u drugoj zemlji, pod uslovom da druga zemlja to dozvoli.

,,Već duže od četiri meseca svedočimo protivljenju Belorusije da sarađuje sa OEBS-om po pitanju narušavanja ljudskih prava u toj zemlji,” izjavio je gospodin Mekači.

Obnavljanje Moskovskog mehanizma osiguraće da zemlje OEBS-a imaju koristan instrument za proučavanje aktivnosti u svim zemljama po pitanju privrženosti demokratiji na koju su se slobodno složile.”

Godišnje zasedanje Skupštine u Beogradu, uključujući debate komiteta i glasanje, otvoreni su za medije i javnost. Zasedanje će trajati od 6. do 10. jula. Za više informacija o Godišnjem zasedanju, kliknuti [ovde](http://www.oscepa.org/index.php?option=com_content&view=article&id=1006:twentieth-annual-session-belgrade-2011&catid=36:annual-sessions&Itemid=64).

Parlamentarnu Skupštinu OEBS-a čine 320 poslanika iz 55 zemalja iz Evrope, centralne Azije i severne Amerike. Skupština obezbeđuje forum za parlamentarnu diplomatiju, nadgleda izbore i ojačava međunarodnu saradnju sa ciljem održavanja posvećenosti političkim, bezbednosnim i ekonomskim pitanjima, kao i pitanjima zaštite životne sredine i poštovanja ljudskih prava.

Kontakt za medije:

Nil Sajmon

Direktor Komunikacija, PS OEBS

neil@oscepa.dk

+45 60 10 83 80